
PËR DISA NDRYSHIME NË VENDIMIN NR. 28, DATË 9.1.2008 TË KËSHILLIT TË MINISTRAVE “PËR MIRATIMIN E LEJES PËR NDËRTIMIN DHE SHFRYTËZIMIN E LINJËS TREGTARE TË INTERKONJEKSIONIT ME RRYMË  TË VAZHDUAR, NDËRMJET VLORËS (SHQIPËRI) DHE BRINDiZI - JUG (ITALI)”, TË NDRYSHUAR

Në mbështetje të nenit 100 të Kushtetutës dhe të nenit 31 të ligjit nr. 9072 datë 22.5.2003 “Për sektorin e energjisë elektrike”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Në tekstin e lejes nr. 2, datë 10.12.2007, dhënë nga Ministri i Ekonomisë, Tregtisë dhe Energjetikës shoqërisë “Moncada Construzioni” s.r.l., “Për ndërtimin dhe shfrytëzimin e linjës tregtare të interkonjeksionit me rrymë të vazhduar, ndërmjet Vlorës (Shqipëri) dhe Brindizi - Jug (Itali)”, të miratuar dhe që i bashkëlidhet vendimit nr. 28, datë 9.1.2008 të Këshillit të Ministrave, bëhen këto ndryshime:
a) Paragrafi i katërt ndryshohet si më poshtë:
“Afatet për ndërtimin dhe vënien në punë të linjës duhet të jenë: fillimi i punimeve të ndërtimit, jo më vonë se data 31 dhjetor 2012 dhe afati i përfundimit, jo me vonë se data 31 dhjetor 2015.” .
b) Paragrafi i gjashtë shfuqizohet.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

